tartuNLP/wikipedia-smugri-20251201 huggingface dataset:
Строганова, Светлана Васильевна

Светлана Строганова (Светлана Васильевна Строганова) (, РСФСР, Марий АССР, У Торъял кундем, Шӱвылак ял) – марий артистка, мурызо, радиовӱдышӧ, Йыван Кырля лӱмеш театр премийын лауреатше (2005, 2007)), Марий Эл Республикын сулло артистше (2006), Марий Эл Республикысе М. Шкетан лӱмеш Кугыжаныш премийын лауреатше (2007), Марий Эл Республикын Калык артистше (2014).
Илыш корныжо.
Светлана Строганова 1976 ийын ага тылзын 21-ше кечынже Марий АССР У Торъял кундем Шӱвылак ялеш шочын. 
Шкетан театрыште.
М. Шкетан лӱмеш Марий кугыжаныш драме театрыште икымше рольжо – Маюк «Ачийжат-авийжат» спектакльыште. Моткоч кугу пагалымашым Светлана Строганова Сергей Николаевын пьесыж почеш шындыме «Салика» спектакльыште тӱҥ рольым чоҥымо дене сулен. 1999–2000 ийласе театр тургым иктешлыме почеш Светлана Строганова «Надежда» премий дене палемдалтын.
Мурымо паша.
Талантан актриса семын гына огыл, виян йӱкан мурызо семынат Светлана Строганова ойыртемалтеш. Тӱҥалтышыште театрысе спектакльлаште муро-влакым йоҥгалтарен, вара Марий Эл Радион ротацийышкыж «Мыйын мландем» муро логалын. Тылеч вара Светлана Васильевна чӱчкыдын концертлаште шкешотан мурызо семын мура. 2001 ийыште Моско олаште А.Миронов лӱмеш калык-влак кокласе актёр муро фестивальыште шке мастарлыкшым ончыкта, ты жапыштак Угарман оласе «Поют актеры драматических театров» фестивальын дипломантше лиеш.
Кино.
2005 ийыште Светлана Строгановам кумдан палыме российысе кинорежиссёр Александр Рогожкин «Перегон» фильмышкыж Валентинан рольжым модаш ӱжын. Вес ийын тиде фильм «Созвездие» киноактёр-влак калык-влак кокласе фестиваль программышкыже пурен. Тиде рольлан Светлана «Эн сай кокымшо план ӱдырамаш роль» номинацийыште сеҥен.
Япон теҥыз

Япо́н теҥыз ( "нихонкай", "тонхэ", «эрвел теҥыз») — Тыныс тептеҥызыш пурышо теҥыз, тудын деч Япон отро-влак да Сахалин отро дене ойыралтеш. Вес теҥыз да Тыныс тептеҥыз дене ныл пролив дене ушалтеш. Россий, Японий, Корей республик да КНДР кундем-влакын сирыштым мушкеш.
Кумдык — 1062 тыс. км². Эн кугу келгыт — 3742 м (). Телым теҥызын йӱдвел ужашыже ияҥеш.
Таджик йылме

Таджик йылме --- (тадж. "забо́ни тоҷикӣ́" [za’bɔːni tɔːd͡ʒi’ki], тыгак "форси́и тоҷикӣ́" [fɔːr’siji tɔːd͡ʒi’ki] «таджик фарси») — покшел Азийысе республик-влакыште илыше таджик-шамычын йылмышт, Таджикистан республикын кугыжаныш йылмыже. Индоевропейысе йылме ешын иранысе укшышто верланен.
Чот-мут.
0 — Сифр;
1 — Як;
2 — Ду;
3 — Се;
4 — Чор;
5 — Панҷ;
6 — Шаш;
7 — Ҳафт;
8 — Ҳашт;
9 — Нӯҳ;
10 — Даҳ.